IIB Farg‘onadagi kirakashlardan noqonuniy pul yig‘ilayotgani to‘g‘risidagi xabarga munosabat bildirdi

16-oktabr kuni Telegram’dagi “Sizdan Telegram” kanalida “Farg‘ona – Kirakashlardan noqonuniy pul yig‘ayotgan zo‘ravonlarni IIB rahbariyati himoya qilayotgani rostmi?” sarlavhasi ostida xabar tarqalgan edi. Mazkur holat Farg‘ona viloyati Ichki ishlar boshqarmasi tomonidan o‘rganib chiqildi, deya ma’lum qiladi IIB axborot xizmati.

Ma’lum bo‘lishicha, viloyatining Furqat tumani Navbahor shaharchasida joylashgan shohbekat va unga yondosh hududlarda tumanlararo, yo‘nalishli va yo‘nalishsiz yo‘lovchi tashuvchi taksi haydovchilaridan noqonuniy pul yig‘ish holatlari yuzasidan ichki ishlar organlariga murojaat kelib tushmagan.